Михаил Лермонтов
Ангел

Превод от руски: Мария Шандуркова, 2014

chitanka.info

Летеше в среднощно небе ангел бял

и песен бе тихо запял;

звездите и месецът, облачен слой

се вслушваха в свят песнопой.

Той пя за блаженство в безгрешни души,

в градините райски дошли;

за Бога велик, за прослава той пя

и искрена бе песента.

Понесъл бе млада душа на гърди

към свят от сълзи и тъги;

и звън от мелодия в млада душа

остана — без думи звуча.

И дълго в света се измъчваше тя,

изпълнена с чудна мечта;

но скучните песни на земните дни

небесният звук не смени.

1831

Превод: май 2014 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.